1. napirend

E l ő t e r j e s z t é s

Köveskál Község Önkormányzata Képviselő-testületének
2024. március 18-i nyilvános ülésére

**Tárgy**: Köveskál Község Önkormányzata Képviselő-testületének a 2023. évi költségvetéséről szóló 2/2023.(III.03.) önkormányzati rendelete III. módosítása

**Előterjesztő:** Györffy Szabolcs Zoltán polgármester

**Előkészítette**: Molnárné Szalai Valéria pénzügyi ügyintéző

 Jogszabállyal nem ellentétes

 Dr. Szabó Tímea címzetes főjegyző

Tisztelt Képviselő-testület!

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr) szabályozza. Az Áht. 34. §-a határozza meg az előirányzatok módosításával, megváltoztatásával kapcsolatos rendelkezéseket. Ennek megfelelően az Önkormányzat a bevételi és kiadási előirányzatait felemelheti, illetve csökkenheti.

Az államháztartásról szóló 2011. évi CXCV. törvény 34. §-a alapján:

34. § (1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

(3) A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatók, a kiadási előirányzatok egymás között átcsoportosíthatók.

(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5) A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az (1)–(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni.

Köveskál Község Önkormányzatának 2023. évi költségvetési rendeletének módosítása a fenti törvényi kötelezettségek betartása miatt szükséges.

1. A **bevételi** költségvetési főösszeg változása és az átcsoportosítások az alábbiakból tevődnek össze az **I. költségvetési módosításkor (június)**:
* Működési célú költségvetési támogatások és kiegészítő támogatások
* Lakossági víz- és csatornaszolgáltatás támogatása 965.800.-
* Szociális tűzifa támogatás 817.880.-
* Pótigény miatti óvoda támogatás 604.290.-
* Költségvetési támogatás kiegészítések 3.705.572.-(Óvoda: 2.102.680 Ft, óvodai étkezés 145.992 Ft,falugondnok:469.900 Ft, kulturális 987.000.-Ft)
* Biztosítótól kapott kártérítés 139.672.-
* Telekadó növekedés 4.000.000.-
* Pótlólagos óvodai támogatás SNI gyermek után 486.150.-
* Közvetített szolgáltatások megtérítése 2.500.000.-

**Bevétel változás összesen: 13.219.364.-**

A **kiadási** költségvetési főösszeg változása az alábbiakból tevődik össze:

* 23. hrsz. ingatlannal kapcsolatos eljárási díjak 291.900.-
* Kaució visszafizetése korábbi lakásbérleti szerződéssel kapcsolatosan 170.000.-
* Egyéb dologi kiadások 066020 cofogon 289.960.-
* Egyéb dologi kiadások 011130 cofogon 220.000.-
* Munkavédelmi, tűzvédelmi dokumentációk (Firex) 495.808.-
* 54/1. hrsz.-ú parkoló engedélyes tervének elkészítése 500.000.-
* Telekalakításhoz hozzájárulás 1000-Szín Kft. részére 2.500.000.-
* 54/1. hrsz. parkoló kialakítás vízelvezetés 1.617.304.-
* Drv-nek lakossági víz támogatás továbbítása 965.800.-
* Védőnői szolgálat Egyéb személyi juttatás 85.000.-
* Védőnői szolgálat közlekedési költségtérítés 15.000.-
* Köztemetés 199.390.-
* Fő u.10. 5/2. hrsz. szennyvízelvezetés (engedélyezési terv, anyagktg) 410.000.-
* Közvetített szolgáltatások 1.000.000.-
* Falugondnoki szolgálat foglalkoztatottak személyi juttatása 150.000.-
* Szociális tűzifa beszerzése 817.880.-
* Gyalogátkelőhely kialakításához eljárási díjak 100.000.-
* Járdák eljárási díj 100.000.-
* Orvosi rendelő parkoló megvilágítása kialakítása 1.885.950.-
* Orvosi rendelő melletti lakás felújítása -3.810.000.-
* Hivatalnak pénzeszköz átadás 2 fő hivatali dolgozó jutalmazásához 712.782.-
* Óvodának kiegészítő kv-i támogatás továbbítása 2.852.962.-
* Balaton-felvidéki Szociális Társulatnak pénzeszköz átadás -2.477.975.-
* Házi segítségnyújtás 863.071.-
* Szociális étkeztetés 600.024.-
* Család és gyermekjóléti szolgáltatások 212.954.-
* Háziorvosi ügyelet 801.926.-
* Tartalék változása 1.649.628.-

**Kiadás változás összesen**:  **13.219.364.-**

1. A **bevételi** költségvetési főösszeg változása és az átcsoportosítások az alábbiakból tevődnek össze az **II. költségvetési módosításkor (november)**:
* Működési célú költségvetési támogatások és kiegészítő támogatások
* Óvoda támogatás változása -1.906.634.-
* Gázdíj visszatérítés 011130 76..565.-
* Bérleti díj növekedés 1.169.547.-
* Egyéb működési bevétel 066020 225.332.-
* Szálláshely bevétel 482.480.-.
* Iparűzési adó növekedés 12.958.706.-

**Bevétel változás összesen: 13.005.996.-**

A **kiadási** költségvetési főösszeg változása az alábbiakból tevődik össze:

* Óvodának kiegészítő támogatás csökkenése -1.906.634.-
* Útiköltség térítés védőnői szolgálat 36.040.-
* Kiküldetési rendelvény 190.-
* Szakmai szolgáltatás 066020 467.250.-
* Közvilágítási szolgáltatás 064010 815.273.-
* Áramdíj szolgáltatás 066020 1.077.837.-
* Csatornadíj szolgáltatás 066020 10.000.-
* Gázdíj szolgáltatás 066020 280.852.-
* Felújítás 066020 1.114.340.-
* Továbbszámlázott közüzemi díjak 992.220.-
* Pénzeszköz átadás hivatal részére 2 fő jutalom -712.782.-
* Megbízási díj 2 fő hivatali dolgozó részére 601.504.-
* Megbízási díj után szociális hozzájárulás 78.195.-
* 5 db telek belterületbe vonása 2.100.000.-
* Útjavítás 066020 300.000.-
* Áramdíj szolgáltatás védőnői szolgálat 250.000.-
* Jutalom könyvtári dolgozónak 87.920.-
* Jutalom művelődési dolgozóknak 88.920.-
* Jutalom utáni szociális hozzájárulás könyvtári dolgozó 151.336.-
* Jutalom utáni szociális hozzájárulás művelődési dolgozóknak 100.000.-
* Szociális támogatások (nyugdíjas) 600.000.-
* Orvosi rendelő felújítása ablakok cseréje 062020 1.155.125.-
* Áfa felújítás után 18.124.-

* Tartalék változása 5.300.286.-

**Kiadás változás összesen**:  **13.005.996.-**

Az Önkormányzat bevételi és kiadási főösszege 135.362.929.- Ft-ról 161.588.289.- Ft-ra módosul az II. módosítás során.

1. A **bevételi** költségvetési főösszeg változása és az átcsoportosítások az alábbiakból tevődnek össze az **III. költségvetési módosításakor (december 31.)**:
* Működési célú költségvetési támogatások és kiegészítő támogatások 3.989.005.-
* Szennyvíz társulástól átvett pénzeszköz 4.250.895.-
* Közhatalmi bevételek növekedése 1.481.799.-
* Működési bevételek növekedése 697.383.-
* IFA tűzoltóautó értékesítése 1.600.000.-
* Finanszírozási bevételek (nettó megelőlegezés) - 468.834.-

**Bevétel változás összesen: 11.550.248.-**

A **kiadási** költségvetési főösszeg változása az alábbiakból tevődik össze:

* Személyi juttatás előirányzatának módosítása 219.154.-
* Személyi juttatás utáni szociális hozzájárulás 454.778.-
* Dologi kiadások változása 1.980.383.-
* Egyéb működési célú kiadások változása 3.487.432.-
* Pénzeszköz átadás Magyar Állam részére 4.250.895.-
* Beruházás 76.840.-
* Finanszírozási kiadások (nettó megelőlegezés) -451.700.-

* Tartalék változása 1.532.466.-

**Kiadás változás összesen**:  **11.550.248.-**

Az Önkormányzat bevételi és kiadási főösszege 161.588.289.- Ft-ról 173.138.537.- Ft-ra módosul az III. módosítás során.

|  |  |  |  |  |
| --- | --- | --- | --- | --- |
| **Megnevezés** | **eredeti**  | **módosított I.** | **módosított II.** | **módosított III.** |
| **BEVÉTELEK összesen:** | **135.362.929** | **148.582.293** | **161.588.289** | **173.138.537** |
| Személyi juttatás | 26.413.714 | 26.663.714 | 27.478.098 | 27.697.252 |
| Munkaadót terhelő járulékok | 3.043.847 | 3.043.847 | 3.373.378 | 3.828.156 |
| Dologi kiadás | 30.541.140 | 36.547.053 | 40.740.675 | 42.721.058 |
| Ellátottak pénzbeli juttatásai | 1.796.000 | 1.953.000 | 2.553.000 | 2.553.000 |
| Egyéb működési célú kiadások | 49.143.017 | 55.346.214 | 58.027.084 | 67.297.877 |
| Beruházás | 13.410.236 | 17.413.490 | 19.513.490 | 19.590.330 |
| Felújítás | 8.514.975 | 5.114.975 | 7.402.564 | 7.402.564 |
| Egyéb felhalmozási célú kiadás | 0 | 0 | 0 |  |
| Finanszírozási kiadások | 2.500.000 | 2.500.000 | 2.500.000 | 2.048.300 |
| **KIADÁSOK ÖSSZESEN:** | **135.362.929** | **148.582.293** | **161.588.289** | **173.138.537** |

Fenti módosításokat az előterjesztés mellékletét képező rendelet és annak mellékletei tartalmazzák.

INDOKOLÁS

Az államháztartásról szóló 2011. évi CXCV. törvény alapján a helyi önkormányzat a költségvetését rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. A költségvetés megalkotásának kötelezettsége tehát magasabb szintű jogszabályi rendelkezésekben szabályozott; továbbá a gazdálkodás rendszerét, a tervezett bevételeket, a teljesíthető kiadások mértékét határozza meg, így a tárgyévi gazdálkodás alapja.

Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai.

Az államháztartásról szóló törvény 34. § (4) bekezdése előírja, hogy a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

A módosítással a rendelet költségvetési főösszeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

ELŐZETES HATÁSVIZSGÁLAT

Az önkormányzat tárgyévi gazdálkodásának alapja a költségvetési rendelet, melynek módosításával; a bevételi és kiadási előirányzatoknak az év közben, a gazdálkodás során felmerült változásokhoz való igazításával biztosítja az Önkormányzat zavartalan működését. Az előirányzat módosítások alapján teljesíthetőek a kiadások, vállalható kötelezettség, és követhető nyomon, hogy a bevételek hogyan alakulnak. A rendelet módosításának elfogadása tehát az alapja a szabályos, kiegyensúlyozott, takarékos gazdálkodásnak, az Önkormányzat működéséhez tehát elengedhetetlenül fontos. Az egyes kiadásokat a bevételek és a kötelezően teljesítendő feladatok határozzák meg.

Tájékoztatási kötelezettség:

Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés *c)* pontja szerinti közvetett támogatásokat legalább az alábbi részletezettségben kell bemutatni:

*a)* az ellátottak térítési díjának, kártérítésének méltányossági alapon történő elengedésének összege,

*b)* a lakosság részére lakásépítéshez, lakásfelújításhoz nyújtott kölcsönök elengedésének összege,

*c)* a helyi adónál, gépjárműadónál biztosított kedvezmény, mentesség összege adónemenként,

*d)* a helyiségek, eszközök hasznosításából származó bevételből nyújtott kedvezmény, mentesség összege, és

*e)* az egyéb nyújtott kedvezmény vagy kölcsön elengedésének összege.

A fentiek szerint előírt tájékoztatásban, illetve annak szöveges indokolásában a költségvetési rendelet elfogadása óta bekövetkezett, illetve annak módosítása kapcsán aktuális változásokat jelen előterjesztés, a számszaki adatokat a jelen előterjesztéshez csatolt táblázat tartalmazza.

Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

Az Önkormányzatnak jelenleg többéves kihatással, anyagi kötelezettséggel járó döntése nincs.

Közvetett támogatások

Az építményadó esetében:

Mentes az építményadó alól a 14/2022.(XII.1.) önkormányzati rendelet alapján:

a) a magánszemély tulajdonában lévő, életvitelszerűen egész éven át, nem idényszerűen, nem időszakosan lakás céljára használt lakás 10 m2 feletti része;

b) az [a) pont](https://or.njt.hu/eli/v01/427944/r/2022/14#SZ3@BE3@POA)ban meghatározott lakás 5 m2 feletti része, amennyiben az adóalany 70. életévet betöltött, egyedül élő magánszemély. A mentesség a 70. életév betöltését követő év első napjától, de legkorábban a mentesség igénybevételére vonatkozó adatbejelentés adóhatósághoz történő benyújtásának évében, az adóév első napjától vehető igénybe;

c) a főépülettel egy helyrajzi számú ingatlanon lévő gazdasági épület, kivéve a gépjárműtárolás vagy műhely céljára szolgáló gazdasági épület;

d) a gépjárműtároló és a gépjárműtárolás céljára szolgáló gazdasági épület alapterületének 70 %-a;

e) ha a természetes személy adóalany a köveskáli szőlőművelési célú területének a Balaton-felvidéki Hegyközségnél fennálló tagságát igazolja, úgy a külterületi adótárgy alapterületének 80 %-a után mentes az építményadó alól. Amennyiben a természetes személy tulajdonos vagy haszonélvező tulajdonában több külterületi gazdasági épület van, úgy az e pontban meghatározott mentesség a kettő legkisebb hasznos alapterületű gazdasági épület után érvényesíthető;

f) Köveskál község külterületen lévő gazdasági épület hasznos alapterületének 80 %-a, amennyiben a természetes személy adóalany lakása az [a)](https://or.njt.hu/eli/v01/427944/r/2022/14#SZ3@BE3@POA) vagy a [b) pont](https://or.njt.hu/eli/v01/427944/r/2022/14#SZ3@BE3@POB) alapján mentességben részesül. Ha az adóalany Köveskál község külterületén több gazdasági épület tekintetében is az építményadó alanya, úgy az e pontban meghatározott mentesség kizárólag a legkisebb hasznos alapterületű gazdasági épület után jár.

g) Amennyiben a természetes személy adóalany az [e)](https://or.njt.hu/eli/v01/427944/r/2022/14#SZ3@BE3@POE) és az [f) pont](https://or.njt.hu/eli/v01/427944/r/2022/14#SZ3@BE3@POF) alapján is jogosult lenne a mentességre, csak az egyik, döntése szerinti mentességet veheti igénybe.

A mentesség becsült összege 1.577.624.-Ft, kedvezmény összege 0.-Ft.

A telekadó esetében:

Mentes a telekadó alól

a) a beépített belterületi ingatlan;

b) a zártkerti művelés alól kivett telek adóköteles alapterületének 80 %-a;

c) az ingatlan nyilvántartásban mezőgazdasági művelés alól kivett-ként szereplő beépítetlen belterületi telek adóköteles alapterületének 10.000 m2 feletti része.

A mentesség becsült összege: 2.941.560.-

Az iparűzési adó esetében:

Mentes az iparűzési adó alól a háziorvos, védőnő vállalkozó, ha vállalkozási szintű adóalapja az adóévben a 20 millió forintot nem haladja meg.

A mentesség becsült összege: 0.-Ft

Előirányzat felhasználási ütemterv: (melléklet)

Az előirányzat felhasználási ütemterv bevételeinek esetében nagyrészt az éves összeg 12 részre osztásával történt a tervezés. A saját bevételeken belül a helyi adó bevételek március, szeptember hónapban történő befizetése miatt emelkedés várható.

A kiadási oldal tekintetében a működési kiadások, valamint a működési célú pénzeszköz átadások esetében is - az év egészében - havonta közel azonos összeggel terveztünk. Ezen kiadások ugyanis nagyrészt havi rendszerességgel előfordulnak, illetve felmerülésük időpontja bizonytalan.

A beruházási és felújítási kiadások esetében az előirányzatok felhasználása az előzetes tervek, árajánlatok alapján történik, megvalósításuk folyamatos.

Az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait a tájékoztatási kötelezettség elnevezésű melléklet tartalmazza.

A költségvetési évet követő három év tervezett előirányzatainak keretszámai főbb csoportokban

**ADÓSSÁGOT KELETKEZTETŐ ÜGYLETEK**

 Ft

|  |  |  |  |  |
| --- | --- | --- | --- | --- |
| Kötelezettség | **2023.év** | **2024.év** | **2025.év** | **2026.év** |
|  |  |  |  |  |
| Összesen: | 0 | 0 | 0 | 0 |

**SAJÁT BEVÉTELEK**

 Ft

|  |  |  |  |  |
| --- | --- | --- | --- | --- |
| **Megnevezés** | **2023. év** | **2024. év** | **2025. év** | **2026. év** |
| Helyi adók | 51.039.391 | 34.000.000 | 34.000.000 | 34.000.000 |
| Önk. vagyon és vagyoni ért. jog értékesítéséből származó bevétel | 0 | 0 | 0 | 0 |
| Osztalék, koncessziós díj és hozambevétel | 0 | 0 | 0 | 0 |
| Önkormányzati vagyon hasznosításából származó bevétel, bérleti díj | 9.079.764 | 8.000.000 | 8.000.000 | 8.000.000 |
| Tárgyi eszköz értékesítés | 1.600.000 | 0 | 0 | 0 |
| Szolgáltatás ellenértéke | 2.682.480 | 2.500.000 | 2.500.000 | 2.500.000 |
| Bírság, pótlék, díjbevétel | 1.601.114 | 500.000 | 500.000 | 500.000 |
| **Összesen:** | **66.002.749** | **45.000.000** | **45.000.000** | **45.000.000** |

**ADÓSSÁGOT KELETKEZTETŐ ÜGYLETEK**

**ÉS**

**SAJÁT BEVÉTELEK**

**ÖSSZEVETÉSE**

 Ft

|  |  |  |  |  |
| --- | --- | --- | --- | --- |
| Megnevezés | **2023. év** | **2024. év** | **2025. év** | **2026. év** |
| Saját bevétel 50 %-a | 33.001.375 | 22.500.000 | 22.500.000 | 22.500.000 |
| Adósságot keletkeztető ügyletből származó fizetési kötelezettség | 0 | 0 | 0 | 0 |
| Saját bevétel 50 %-a és az adósságot keletkeztető ügyletből származó fizetési kötelezettségek különbsége | 33.001.375 | 22.500.000 | 22.500.000 | 22.500.000 |

KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK

…/2024.(…) HATÁROZATA

***Tájékoztatási kötelezettségről***

Köveskál Község Önkormányzata Képviselő-testülete a 2023. évi költségvetés módosításához kapcsolódó, az államháztartásról szóló törtvény szerinti tájékoztatást elfogadja.

Köveskál, 2024. 03. 05.

 Györffy Szabolcs Zoltán

 polgármester